2013D0426 — DA — 01.10.2015 — 002.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS GENNEMFØRELSESAFGØRELSE af 5. august 2013 om forholdsregler mod indslæbning af afrikansk svinepest-virus til Unionen fra visse tredjelande eller dele af tredjelande, hvor det er bekræftet, at sygdommen forekommer, og om ophævelse af afgørelse 2011/78/EU (meddelt under nummer C(2013) 4951) (EØS-relevant tekst) (2013/426/EU) (EUT L 211 af 7.8.2013, s. 5)

Ændret ved:









▼B

KOMMISSIONENS GENNEMFØRELSESAFGØRELSE

af 5. august 2013

om forholdsregler mod indslæbning af afrikansk svinepest-virus til Unionen fra visse tredjelande eller dele af tredjelande, hvor det er bekræftet, at sygdommen forekommer, og om ophævelse af afgørelse 2011/78/EU

(meddelt under nummer C(2013) 4951)

(EØS-relevant tekst)

(2013/426/EU)







EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet ( 1 ), særlig artikel 22, stk. 6, og ud fra følgende betragtninger: (1) Afrikansk svinepest er en meget smitsom og dødelig virusinfektion hos tamsvin og vildsvin, som kan sprede sig meget hurtigt, navnlig gennem produkter fremstillet af inficerede dyr og forurenede livløse objekter. (2) Siden forekomsten af afrikansk svinepest blev bekræftet i Georgien i 2007, har Rusland givet meddelelse om adskillige udbrud af sygdommen hos tamsvin og vildsvin i den europæiske del af Rusland. Efter meddelelsen om et udbrud af afrikansk svinepest i Leningrad-regionen i Rusland grænsende op til Estland og Finland blev Kommissionens afgørelse 2011/78/EU af 3. februar 2011 om visse forholdsregler mod overførsel af afrikansk svinepestvirus fra Rusland til Unionen ( 2 ) vedtaget, hvorved der fastsattes bestemmelser for at forhindre indslæbning af sygdommen til Unionen. (3) I overensstemmelse med artikel 4 i Rådets direktiv 2004/68/EF af 26. april 2004 om dyresundhedsbestemmelser for import til og transit gennem Fællesskabet af visse levende hovdyr, om ændring af direktiv 90/426/EØF og 92/65/EØF og om ophævelse af direktiv 72/462/EØF ( 3 ) og artikel 3 i Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum ( 4 ), tillades import af svin og svinekødsprodukter ikke fra tredjelande eller dele af tredjelande, hvor forekomst af afrikansk svinepest er bekræftet. (4) Forholdsreglerne fastlagt i afgørelse 2011/78/EU sikrer, at køretøjer, der har transporteret svin, og som kommer ind i Unionen fra smitteramte områder, er ordentligt rengjort og desinficeret. Disse forholdsregler tager hensyn til risikoen for, at sygdommen spredes i betragtning af overførselsvejene og virussets overlevelse i miljøet. (5) I juni 2013 bekræftede Hviderusland et udbrud af afrikansk svinepest i svin i hobbybesætninger i regionen Grodno tæt ved grænsen til Litauen og Polen. Da denne region er tæt på Unionen, er der en høj risiko for, at afrikansk svinepest bliver indslæbt i Unionen. Forholdsreglerne fastlagt i afgørelse 2011/78/EU bør derfor også anvendes for køretøjer, der kommer ind i Unionen fra Hviderusland. (6) Det er især nødvendigt at sikre, at køretøjer, der har transporteret levende dyr og foder, og som kommer ind i Unionen fra smitteramte områder, er ordentligt rengjort og desinficeret, og at sådan rengøring og desinficering er behørigt dokumenteret. (7) Transportvirksomhederne bør påse, at der for hvert enkelt køretøj, der anvendes til transport af dyr eller foder, føres et register, der indeholder oplysninger om rengøring og desinfektion, og som opbevares i mindst tre år. (8) Af hensyn til klarheden i og forenklingen af EU-lovgivningen bør afgørelse 2011/78/EU ophæves og afløses af nærværende afgørelse. (9) Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed — ud fra følgende betragtninger: VEDTAGET DENNE AFGØRELSE:







▼M1

Artikel 1

I denne afgørelse forstås ved »dyretransportkøretøj« et køretøj, der er blevet anvendt til transport af levende dyr.

▼B

Artikel 2

▼M1

1. Medlemsstaterne sikrer, at et dyretransportkøretøjs transportør/fører ved ankomst fra de tredjelande eller dele af tredjelande, der er angivet i bilag I, giver medlemsstatens kompetente myndighed ved indgangsstedet til Unionen oplysninger, der viser, at lastrummet til dyr, køretøjets øvrige dele, hvor det er relevant, læsserampen, udstyret, der har været i kontakt med dyrene, hjulene og førerhuset samt beskyttelsestøj/støvler brugt under aflæsningen er blevet rengjort og desinficeret efter den seneste aflæsning af dyr.

▼B

2. De oplysninger, der er nævnt i stk. 1, er indeholdt i en erklæring, jf. modellen i bilag II, eller i ethvert andet tilsvarende format, der mindst indeholder de oplysninger, der er fastsat i den model.

3. Originalen af erklæringen nævnt i stk. 2 opbevares af den kompetente myndighed i tre år.

Artikel 3

1. Medlemsstatens kompetente myndighed på EU-indgangsstedet kontrollerer dyretransportkøretøjer, der kommer ind i Unionen fra tredjelande eller fra dele af tredjelande opført i bilag I, for at afgøre, om de er blevet tilfredsstillende rengjort og desinficeret.

2. Når kontrollerne nævnt i stk. 1 viser, at rengøring og desinfektion er blevet udført tilfredsstillende, eller når de kompetente myndigheder ud over de forholdsregler, der er fastsat i stk. 1, har krævet, organiseret og udført yderligere desinfektion af allerede rensede dyretransportkøretøjer brugt til transport af dyr, attesterer den kompetente myndighed dette ved at udstede et certifikat, jf. modellen i bilag III.

▼M1

3. Når kontrollerne nævnt i stk. 1 viser, at rengøringen og desinfektionen af dyretransportkøretøjet ikke er udført tilfredsstillende, anvender den kompetente myndighed én af de følgende forholdsregler:

a) lader dyretransportkøretøjet underkaste en ordentlig rengøring og desinfektion på et sted, der er udpeget af den kompetente myndighed, så tæt som muligt på EU-indgangsstedet i den pågældende medlemsstat og udsteder certifikatet nævnt i stk. 2

b) hvis der ikke er egnede faciliteter til rengøring og desinfektion i nærheden af indgangsstedet eller der består en risiko for udslip af animalske restprodukter fra det urengjorte dyretransportkøretøj i) nægter at lade dyretransportkøretøjet komme ind i Unionen eller ii) foretager en foreløbig desinfektion på stedet af det ikke tilstrækkelig rengjorte og desinficerede dyretransportkøretøj indtil de under litra a) fastsatte forholdsregler finder anvendelse senest 48 timer efter ankomsten til EU-grænsen.

▼B

4. Originalen af certifikatet nævnt i stk. 2 opbevares af operatøren/føreren af dyretransportkøretøjet i tre år. En genpart af dette certifikat opbevares af den kompetente myndighed i tre år.

▼M1

5. Medlemsstatens kompetente myndighed ved EU-indgangsstedet kan underkaste ethvert køretøj, hvis passage ikke kan udelukkes at indebære en betydelig risiko for indslæbning til Unionen af afrikansk svinepest, herunder køretøjer, som transporterer foder, en desinfektion på stedet af hjul eller andre dele af køretøjet, hvis desinfektion anses for nødvendig for at afhjælpe denne risiko.

▼B

Artikel 4

Afgørelse 2011/78/EU ophæves.

▼M2

Artikel 4a

Denne afgørelse anvendes indtil den 31. december 2019.

▼B

Artikel 5

Denne afgørelse er rettet til medlemsstaterne.









BILAG I

LISTE OVER TREDJELANDE OG DELE AF TREDJELANDE, HVOR FOREKOMST AF AFRIKANSK SVINEPEST ER BEKRÆFTET

Hviderusland

Rusland

▼M2

Ukraine

▼B









BILAG II

MODEL TIL ERKLÆRING FRA TRANSPORTØREN/FØREREN AF DYRETRANSPORTKØRETØJET, DER KOMMER IND I UNIONEN FRA TREDJELANDE ELLER DELE AF TREDJELANDE, HVOR FOREKOMST AF AFRIKANSK SVINEPEST ER BEKRÆFTET

Undertegnede transportør/fører af dyretransportkøretøjet erklærer, at:

(nummerpladens nummer indsættes)

— den seneste aflæsning af dyr og foder fandt sted på følgende sted og tidspunkt: —



Land, region, sted Dato (dd.mm.åå) Klokkeslæt (tt:mm)

— dyretransportkøretøjet efter aflæsningen blev rengjort og desinficeret. Rengøringen og desinfektionen omfattede lastrummet til dyr, [køretøjets øvrige dele] (overstreges, hvis det ikke er relevant), læsserampen, udstyret, der har været i kontakt med dyrene, hjulene og førerhuset samt beskyttelsestøj/støvler, der er anvendt ved aflæsning. — Rengøringen og desinfektionen fandt sted på følgende sted og tidspunkt: —



Land, region, sted Dato (dd.mm.åå) Klokkeslæt (tt:mm)

— desinfektionsmidlet er blevet anvendt i koncentrationer som anbefalet af fabrikanten (oplysning om midlet og koncentrationen indsættes): —

— den næste pålæsning af dyr vil finde sted på følgende sted og tidspunkt: —



Land, region, sted Dato (dd.mm.åå) Klokkeslæt (tt:mm) —



Dato Sted Transportørens/førerens underskrift Dyretransportkøretøjets transportørs/førers navn og forretningsadresse (med blokbogstaver)









BILAG III

RENGØRINGS- OG DESINFEKTIONSCERTIFIKAT FOR DYRETRANSPORTKØRETØJER, DER KOMMER IND I UNIONEN FRA TREDJELANDE ELLER DELE AF TREDJELANDE, HVOR FOREKOMST AF AFRIKANSK SVINEPEST ER BEKRÆFTET

Undertegnede embedsmand bekræfter hermed at have kontrolleret:

1. dyretransportkøretøjet/dyretransportkøretøjerne med nummerpladen/nummerpladerne i dag og ved besigtigelse fundet, at lastrummet til dyr, [køretøjets øvrige dele] ( 5 ), læsserampen, udstyret, der har været i kontakt med dyrene, hjulene og førerhuset samt beskyttelsestøj/støvler, der har været anvendt ved aflæsning, var tilfredsstillende rengjort (indsæt nummerpladens/nummerpladernes nummer)

2. oplysningerne forelagt i form af en erklæring, jf. bilag II til Kommissionens gennemførelsesafgørelse 2013/426/EU, eller i en anden tilsvarende form, der omfatter punkterne fastsat i bilag II til Kommissionens gennemførelsesafgørelse 2013/426/EU.



Dato Klokkeslæt Sted Kompetent myndighed Embedsmandens underskrift (1) Stempel: Navn med blokbogstaver (1) Stemplet og underskriften skal have en farve, der afviger fra påtrykkets farve.